open-index/open-wikipedia-markdown huggingface dataset:
Gustav Helland

**Gustav Waldemar Helland** (født 1879, død 1958) var en norsk arkitekt som spesielt har satt preg på Stavanger, Sandnes, Odda og Sauda. Helland var utdannet ved *Technikum Strelitz* i Mecklenburg og ved høyskolen i Dresden. Han arbeidet i Tyskland i tolv år før han slo seg ned i Stavanger som privatpraktiserende arkitekt i begynnelsen av Første verdenskrig, og hadde i denne tiden en enorm produksjon.

## Verk

## Se også
* Sola kapell
* Lyse kapell

## Referanser


## Eksterne lenker
* Sandnes kino 
* Odda kino
* Karl Emil Sødergren: Stavanger var hans verksted, Stavanger Aftenblad, 6.9.2014 - http://www.aftenbladet.no/pluss/Stavanger-var-hans-verksted-3499383.html .
Charles Lock Eastlake

**Charles Lock Eastlake** (født 17. november 1793, død 24. desember 1865) var en engelsk maler, president av Royal Academy 1850–1865, kunstsamler og forfatter.

## Bakgrunn og virke
Eastlake ble født i Plymouth i Devon som den fjerde sønnen til en advokat for Admiralitetet. Han hadde sin første utdannelse lokalt i Plymouth og kortvarig også i Surrey. Han var den første kunsteleven til Benjamin Haydon før han senere ble student ved Royal Academy i London som han senere stilte ut ved.

Hans første verker ble dog stilt ut ved British Institution i 1815, og det samme året besøkte han Paris og studerte verkene i Louvre som den gang var kjent som «Musée Napoléon». Hans første betydningsfulle maleri var maleriet *Napoleon on Board the Bellerophon in Plymouth Sound* (1815) som i dag er utstilt på National Maritime Museum i London.

I 1816 reiste han til Roma hvor han malte flere enkeltpersoner av den engelske eliten som oppholdt seg der, blant annet malerne Thomas Lawrence og J.M.W. Turner. Han reiste også til Napoli og Athen, og selv om han stort sett bodde på kontinentet sendte han jevnlig arbeider til London for utstilling. I 1827 ble valgt som medlem av Det engelske kunstakademiet, Royal Academy, og tre år senere kom han tilbake til England for godt. Her fortsatte han å male historiemalerier og bilder med bibelsk innhold og med landskap fra middelhavsområdet.

Som kunsthistoriker oversatte han Goethes *Zur Farbenlehre* (*Om fargelæren*, 1810) og *Handbuch der Geschichte der Malerei* (*Håndbok om maleriets historie*) av Franz Kugler. Disse utgivelsene og hans omdømme som billedkunstner førte til at han i 1841 ble sekretær for Fine Arts Commission, et utvalg som bestemte hvilke kunst staten skulle støtte finansielt. Etter å ha vært rådgiver for National Gallery i London ved innkjøp ble han utnevnt som nasjonalgalleriets første konservator i 1843, en stilling han senere fratrådte for å kunne ofre seg for skrivingen og malingen. I 1849 giftet han seg med Elizabeth Rigby, en kunsthistoriker og en oversetter av tysk kunsthistorielitteratur, og således dannet formidabelt kompaniskap innenfor skriving av kunsthistorie.

Eastlake ble valgt som president av Royal Academy og adlet i 1850. Han ble en betydelig maktfigur innen for det engelske kunstmiljøet og rykket blant ut med kraftig polemikk mot pre-rafaelittene. Han ble utpekt som den første direktør av Photographic Society i 1853 og i 1855 den første direktøren av National Gallery, men han maktet ikke oppfylle kravene som galleriet hadde påtatt seg overfor Turner, noe som var et profesjonelt nederlag for ham.

Etter Eastlake døde i Pisa i Italia på juleaften i 1865 sørget hans testamente for at National Gallery måtte kjøpe hans egen samling av malerier. Hans hustru solgte også hennes avdøde ektemanns boksamling til galleriets bibliotek.

## Referanser
Han

**Han** eller **HAN** kan sikte til:

* Kjønnet han, eller pronomen for hannkjønn
* Maskulinum i grammatikk
*Han (elv) (pekerside for elver)
* Han; by og distrikt i provinsen Eskişehir i Tyrkia

## Kina

*Han (stat), en historisk stat i Kina mellom cirka 400 f.Kr.­­–230 e.Kr.
*Han-dynastiet, tre kongedømmers epoke i Kina mellom 202 f.Kr.­­–220 e.Kr.
*Han-kinesere, verdens største etniske gruppe
*Han (språk), Kinas dominerende språk *Hanyu*
* Han (skrift), Kinas dominerende skrift *Hanzi*

## Teknologi

* Hjemmenettverk (*Home Area Network*), generelt navn på nettverk i hjemmet
* HAN-port, en M-Bus master-port på norske AMS-målere for utveksling av måledata

## Personer
* Han Solo, en rollefigur i Star Wars
* Han Feizi, en kinesisk filosof

## Populærkultur
* HAN (film), norsk film fra 2021
HANEN

**HANEN** (tidligere **Norsk Bygdeturisme og Gardsmat**) er en bransje- og markedsorganisasjon for alle virksomheter innen bygdeturisme og gardsmat i Norge. Organisasjonen ble stiftet i 2004 ved at de to tidligere organisasjonene – Norsk Bygdeturisme og Norsk Gardsmat – ble slått sammen. Under landsmøtet i 2009 fusjonerte Norsk Bygdeturisme og Gardsmat med Norsk Innlandsfiskelag. Den nye organisasjonen fikk navnet HANEN.  

## Eksterne lenker
* 
*
Bundesliga 1996–1997

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Resultater uk.soccerway.com
The Clique

**The Clique** (= *Klikken*) var en gruppe viktorianske malere som ble dannet av Richard Dadd. De øvrige medlemmene var Augustus Egg, Alfred Elmore, William Powell Frith, Henry Nelson O'Neil, John Phillip og Edward Matthew Ward.

Gruppen kom sammen på slutten av 1830-tallet og på begynnelsen av 1840-tallet i mer eller mindre uformelle sammenkomster. Gruppen ble derimot oppløst i 1843 da Dadd ble sinnssyk og sperret inn etter å ha myrdet sin far. De øvrige ble etterhvert medlemmer av Royal Academy of Arts og de maleriene de skapte ble støttet og priset av det nylig opprettede kunstmagasinet *[[The Art Journal]]*.

The Clique kan karakteriseres ved deres avvisning av akademisk kunst til fordel for genremaleri i kjølvannet og i tradisjonen av William Hogarth og David Wilkie. På møtene pleide de å lage tegninger av det samme subjektet og deretter få ikke-kunstnere til å bedømme resultatene. Det var i henhold med deres syn at kunsten skulle bli bedømt av publikum og ikke i overensstemmelse med akademiske idealer.

På begynnelsen av 1850-tallet ble de fleste medlemmene av The Clique inngrodde fiender av en gruppe malere som kalte seg for Det pre-rafaelittiske broderskap. Gruppen mente at pre-rafaelittenes kunst var bevisst eksentrisk og primitivt. Frith og O'Neil skrev mange aggressive avisinnlegg som angrep pre-rafaelittenes kunstidealer. Augustus Egg derimot ble en venn og støtte for William Holman Hunt.

Portretter av medlemmene ble bestilt av Patrick Allan-Fraser for Hospitalfield House i Arbroath.

På 1860-tallet var det en annen gruppe engelske kunstnere med tilsvarende holdninger som ble kjent som St. John's Wood Clique.

## Litteratur
* Cowling, Mary. *Victorian Figurative Painting.* London, Andreas Papadakis Publisher, 2001.
* Valentine, Helen, ed. *Art in the Age of Queen Victoria: Treasures from the Royal Academy of Arts Permanent Collection.* New Haven and London, Yale University Press/Royal Academy of Arts, London, 1999.
Økoturisme

**Økoturisme** er turisme der både tilrettelegger (reiselivsbedriften) og gjesten (en natur- og miljøbevisst reisende)  legger spesielt vekt på naturen og miljøet. Det er viktig at man ikke forbruker mer enn høyst nødvendig. Både for tilrettelegger og gjesten er resirkulering, gjenbruk og reduksjon av forbruket viktige sider av økoturismen. Begrepet økoturisme ble formulert av *The International Ecotourism Society* i 1990.

Økoturisme er en form for turisme der målet er at det ikke skal bli noen negativ påvirkning på naturen eller kulturen på stedet en reiser til. Økoturisme i dag brukes oftere på reiser i fjerne land og eksotiske fotosafarier i reservater der det også lever villdyr som løve og tiger. I Norge har økoturismen sine helt klar og tydelige prinsipper, dette her ført til at Norge i dag har en av de strengeste krav til utøvere av økoturisme enn noen andre land. Dette for å hindre at useriøse bedrifter og personer skal bruke godkjenning som "Green Gloss".  

Begrepet bærekraft og bærekraftig drift i den norske økoturismen betyr en balansert drift der bruk (ikke forbruk) av naturen rundt oss er det ultimate mål. I samme åndedrag skal det være bærekraft for det samfunnet bedriften opererer i gjennom å bedre områdets økologiske, kulturelle, sosiale og økonomiske forhold. 

Her er den norske definisjonen på økoturisme: 

**«Økoturisme er berikende natur- og kulturopplevelser, tilrettelagt av ansvarlige reiselivsbedrifter med omsorg for sine gjester, miljøet og det lokalsamfunnet de er en del av»**

Her er de 7 grunnleggende prinsipper for Godkjent Norsk Økoturisme:

En økoturismebedrift 

1. er natur- og kulturbasert og har økoturisme som grunnfilosofi for hele sin virksomhet. 

2. bidrar aktivt til natur- og kulturvern, har god kjennskap til egen miljøpåvirkning og utøver alltid en føre-var-holdning. 

3. etterstreber en mest mulig bærekraftig drift, som balanserer økologiske, kulturelle, sosiale og økonomiske hensyn. 

4. bidrar positivt i lokalsamfunnet, benytter lokal arbeidskraft, lokale tjenester og råvarer, jobber for økt samarbeid og utviser et generelt samfunnsansvar. 

5. bidrar til å ta vare på verneverdige bygg og har stedstilpasning, lokal byggeskikk og særpreg som et generelt mål i valg av materialer og løsninger. 

6. stiller spesielt høye krav til vertskap og guider. Formidling og læring er en sentral del av produktet.

7. tilbyr minneverdige opplevelser og skaper møteplasser som gir medarbeidere og gjester innsikt i lokalkultur, -samfunn og miljø.

## Økoturisme i Norge
Økoturisme-bedriftene i Norge er samlet i nettverket Norsk Økoturisme som administreres av Innovasjon Norge.

## Geder i Kenya

## Eksterne lenker
* Ecotourism.org
* Norsk økoturisme
* Ansvarlig turisme/økoturisme (mitandi.com)
* Ansvarlig Turisme
Haus kirke

**Haus kirke** (**Haus kyrkje**) er en langkirke fra 1874 i Osterøy kommune i Vestland fylke.

Byggverket er i tre og har 460 plasser.

Kirken er soknekirke i Haus i Åsane prosti.

## Historie

I middelalderen stod det trolig en stavkirke på Haus, denne er nevnt i jordeboken Bergens Kalvskinn på midten av 1300-tallet. I 1613 ble det bygget ny kirke i tømmer, denne ble i 1721 beskrevet som «een god Tømmer Bygning med eet Taarn paa, og tvende Waabenhuuse, eet for Vestre og eet for Nordre Kirke Dør. Tægt overalt med Pander, Indentil Smuch mahled, og i andre Maader velholden». Beliggenheten var værhard, og under en kraftig storm i 1702 brakk kirkespiret som var blitt oppført året før. Også i 1719 og 1720 ble stormkastene skadebringende, da det blåste ned et større antall takpanner. Kirken fikk nytt våpenhus i 1854.

På 1700-tallet ble alle kirkene i landet lagt ut for salg, og i 1724 ble Haus kirke solgt til magistratspresident Christian Krogh i Bergen. Kirken skiftet eiere flere ganger før den i 1861 ble kjøpt tilbake av sognet. Snart begynte man å planlegge en ny kirke, og Ole Vangberg tegnet det nye kirkebygget i laftet tre som byggmestrene Askild Aase og Mikjel Svenheim fikk i oppdrag å bygge. Den nye kirken stod like sør for den gamle med hovedinngang i vest, og ble vigslet 19. mai 1874. Den gamle kirken ble revet etter at den nye var tatt i bruk.

## Andre kirkebygg på Osterøy
*Bruvik kirke
*Gjerstad kirke 
*Hamre kirke 
*Hosanger kirke
*Mjelde kirke, revet 1866

## Referanser


## Eksterne lenker
* 
* Haus menighet
* 
*
Quake

***Quake*** er en førstepersonsskytespill-serie utviklet av id Software som startet i juni 1996.

Mye av *Quake*s popularitet kom av at det var et av de få spillene i sitt slag som var spillbare over internett i stedet for bare på et lokalt nettverk.

## Spill
### Quake

*Quake* er det første spillet i serien og ble gitt ut 22. juni 1996 for MS-DOS. Spillet har senere blitt gitt ut på en rekke andre plattformer. *Quake* ble fort populært på grunn av grafikken og sin moderne spillmotor, Quake engine, som blant annet brukte 3D-modeller istedenfor «sprites».

Det første *Quake*-spillet ble programmert av John Carmack, Michael Abrash og John Cash. Nivået og alle de forskjellige scenariene i spillet ble tegnet av Sandy Petersen, John Romero og Tim Willits. Grafikken ble designet av Adrian Carmack, Kevin Cloud. Musikk og lyddesign ble gjort av Trent Reznor.

I enspiller-modus av *Quake* må spillerne utforske og navigere til forskjellige mål som er lagt til forskjellige steder på hvert nivå. Spillerne møter mange utfordrende monstre på veien mot målet, og de må finne noen hemmelige områder langs veien. Før starten av det neste nivået er det et sett av tre baner med lette, middels, og harde ferdighetsnivåer. For å kunne komme til det neste ferdighetsnivået må spilleren ha kommet seg vellykket gjennom alle de foregående nivåene.

I flerspiller-modus, er det spillere fra flere forskjellige maskiner som er koblet opp mot en server (som kan være på en egen maskin eller på en av spillerens datamaskiner), hvor de kan spille mot hverandre. Typisk i flerspiller-modus, når en spiller dør vil spilleren umiddelbart komme til liv igjen, med noen tapte produkter som man må begynne å samle inn igjen.

I spillets flerspiller-modus finnes det vanligvis ingen monstre for spilleren å kjempe mot, fordi de bare ville kommet i veien for spillerne når de skal drepe hverandre. Hovedpoenget med *Quake*s flerspiller-modus er at spillerne skal bli kvitt alle de andre spillerne for å kunne vinne.

#### Offisielle tilleggspakker
* *[[Quake Mission Pack: Scourge of Armagon]]*
* *[[Quake Mission Pack: Dissolution of Eternity]]*

### Quake II

#### Offisielle tilleggspakker
* *[[Quake II Mission Pack: The Reckoning]]*
* *[[Quake II Mission Pack: Ground Zero]]*
* *[[Quake II Netpack I: Extremities]]*

### Quake III Arena

#### Offisielle tilleggspakker
* *[[Quake III: Team Arena]]*

### Quake 4

### Enemy Territory: Quake Wars

## Referanser


## Eksterne lenker
*
Skrautvål

**Skrautvål** er en bygd, et sogn og en skolekrets i Nord-Aurdal kommune i Innlandet. Bygda har om lag 620 innbyggere og strekker seg fra Sæbufjorden til Stølsviddene ved innsjøen Fullsen. Skrautvål kirke er fra slutten av 1700-tallet. Det er barneskole og barnehage i bygda. Tidligere var det også butikker her. Jordbruk og skogbruk er viktige næringsveier. Deler av bygdebyen Fagernes var tidligere en del av Skrautvål sogn.

I Skrautvål finner man også et aktivt idrettslag, Skrautvål Idrettslag.

## Kjente personer
* Olav Meisdalshagen, politiker
* Inger Helene Nybråten, langrennsløper
*Oddvin Harald Bakkene, langrennsløper 
*Roar Nilsen, skiskytter
* Solveig Rogstad, skiskytter
*Harald Øygard (f. 1997), skiskytter
Gyme

**Gyme** var i norrøn mytologi en «bergrise» (en slags jotne). Han var gift med Aurboda, og de hadde datteren Gerd, som Frøy fridde til. Gyme forbindes med eller betraktes som den samme som Hler og Æge, jotnen som rådde over havet 

## Referanser
Blomvåg kirke

**Blomvåg kirke** er en langkirke fra 1931 i Øygarden kommune, Vestland fylke. Byggverket er i tre og har 300 plasser. Den er tegnet av Carl Berner. 

Siden begynnelsen av 1900-tallet hadde man syslet med tanker om en kirke sør i Øygarden. I 1930 kom det en hjelpende hånd fra Ingwald Nilsen som var generalkonsul og grosserer i Oslo. Han var opprinnelig fra Blomvåg og ønsket å gi en kirke i gave til bygda, på det premiss at kommunen stilte med tomt og ordnet med tilkomstvei og grunnmur. Den gang tilhørte området Herdla prestegjeld. Arbeidet ble raskt satt i gang, men Nielsen rakk aldri å se den ferdige kirken ettersom han døde i juni 1931. I november samme år ble den nye kirken vigslet. Ved inngangen er det oppført en byste til minne om Ingwald Nielsen.

Så lenge området la under Herdla prestegjeld ble de døde rodd over Hjeltefjorden og gravlagt ved Herdla kirke. Ved utbruddet av andre verdenskrig ble Herdla besatt av de tyske okkupasjonsstyrkene, og ble derfor satt i gang gravearbeider i 1941 for å gjøre i stand ny gravplass ved Blomvåg kirke. Man støtte da på en mengde beinrester, deriblant hvalknokler. Videre utgravinger viste en så stor konsentrasjon av beinrester fra en rekke forskjellige dyr at arkeologene konkluderte med at de ikke kunne ha havnet der ved en tilfeldighet, men at det må ha vært en steinalderbosetting der. Senere har man gjennomført karbondatering av hvalknoklene og funnet ut at de er  år gamle.

## Referanser


## Eksterne lenker
* Anne Marta Hoff: Blomvåg kyrkje i «Norges kirker»
* 
* 
* Øygarden kirkelige fellesråd
Hosanger kirke

**Hosanger kirke** (Hosanger kyrkje) er en langkirke fra 1796 i Osterøy kommune, Vestland fylke.

Byggverket er i stein og har 300 plasser. Kirken er soknekirke i Hosanger i Åsane prosti.

Det har vært kirke i Hosanger siden middelalderen. Første gang Hosanger-kirken er nevnt i skriftlige kilder er i 1329. Dette var trolig en stavkirke som på ukjent tidspunkt ble erstattet av en laftet kirke. Om den andre kirken vet man at den i en rapport fra 1686 blir omtalt som «meget Brøstfeldig» på grunn av dårlig utvendig vedlikehold, noe som tyder på at kirken allerede da var relativt gammel. På første juledag 1795 slo lynet ned i kirken slik at den brant ned. Den nye kirken ble bygget i mur på samme sted året etter.


Image:Dåpsengel Hosanger 01.jpg|Dåpsengel som henger fra taket i koret.
Image:Gamal døypefont Hosanger.jpg|Den gamle døpefontresten som står i koret.
Image:Alter Hosanger kyrkje.jpg|Alterpartiet.

## Andre kirkebygg på Osterøy
*Bruvik kirke
*Gjerstad kirke 
*Haus kirke
*Hamre kirke 
*Mjelde kirke, revet 1866

## Referanser


## Eksterne lenker
* 
* Hosanger menighet
* 
*
Bundesliga 2003–2004

**Bundesliga 2003–2004** var den 41. sesongen siden opprettelsen av ligaen. Den ble spilt i tidsrommet fra 1. august 2003 til 22. mai 2004.

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Referanser


## Eksterne lenker
* Bundesliga offisielle nettside
Jeu de paume under Sommer-OL 1908

**Jeu de paume under Sommer-OL 1908** ble arrangert fra 18. til 28. mai 1908 i Queen's Club i West Kensington i London.

Jeu de paume er et gammelt ballspill som minner om tennis med kort racket og gummiball. Under OL 1908 i London var jeu de paume med for første og eneste gang på det olympiske programmet. Poengberegningen er omtrent som i tennis. 11 utøvere fra to nasjoner spilte i turneringen, som var kun for menn og ble spilt i cup-form.

## Medaljefordeling

## Resultater

### Kamper

### Medaljevinnere

## Eksterne lenker
* Jeu De Paume at the 1908 Summer Olympics
* Resultater og profilside  hos sports-reference.com
Hjelme gamle kirke

**Hjelme gamle kirke** er en langkirke fra 1875 i Øygarden kommune, Vestland fylke.

Byggverket er i tre og har 180 plasser.

Kirken er ikke lenger i bruk.

## Se også
*Hjelme kirke

## Referanser


## Eksterne lenker
* Anne Marta Hoff: Hjelme gamle kyrkje i «Norges kirker»
* Øygarden kirkelige fellesråd
*
Aurboda

**Aurboda** var i norrøn mytologi hustru til jotnen Gyme. De hadde den vakre datteren Gerd, som Frøy fridde til.

## Etymologi
Navnet er sannsynligvis avledet av *aur* i betydningen *sand*. Aurbodas forhold til Gyme og Gerd som også tilhører underverdenen styrker denne tolkningen. Filologen Albert Morey Sturtevant har vært inne på en teori om at opprinnelsen er det latinske *aureum* (gull) og at navnet er en slags kjenning, «gull-tilbyderen».

## I Eddadiktningen
Aurboda er nevnt to steder i Eddadiktningen. I *[[Hyndluljod]]* i *[[Den eldre Edda]]* heter det:

:*Frøy åtte Gjerd*
:*ho var Gymes dotter*
:*av jotunætt*
:*med Aurboda.*

I *[[Gylvaginning]]* i *[[Den yngre Edda]]* (Snorre-Edda) fortelles det i prosatekst om Frøy som ser Aurbodas datter Gerd og blir forelsket. Han sender tjeneren sin, Skirne, i vei for å fri til henne for seg, og får beskjed om å vente i ni netter på bruden, noe Frøy finner uutholdelig.

Navnet Aurboda forekommer også i Eddadiket *[[Fjolsvinnsmål]]*, der som en av Mengløds tjenerinner. Filologen Rudolf Simek antar at dette er en annen kvinne.

## Referanser


## Kilder
* 
* 
* 
* 
*
Genoa

:*For andre betydninger av *'Genua** se: [[Genua]]''
En **genoa''' er et forseil på en seilbåt. Det brukes bl.a på bermudariggede seilbåter. En genoa er en fokk som overlapper masten. Seilet ble første gang brukt og fikk sitt navn i Genova-regattaen i 1927 da Sven Salén tok dette seilet i bruk.

Det er masteoverlappets lengde som bestemmer størrelsen til genuaen. Ofte betegnes genoaer med et tall – Genoa I, II, III eller IV der Genoa I er størst. Ofte oppgis størrelsen imidlertid som masteoverlappets andel, der en 140% genoa ofte tilsvarer en Genoa I.

Rullegenoa eller rullefokk er et system der forseilet rulles rundt en profil, som omslutter wireren i forstaget, ved reving av seilet. Mange har genuafokka liggende rundt denne profilen når båten ikke er i bruk.

## Referanser
Bayou

**Bayou** (uttales *baju*) betegner ei lita, sakteflytende elv, hovedsakelig i lavlandsområder. Ordet brukes helst om mindre elver i Mississippi-deltaet i USA.

Ordet blei først brukt av franskmennene i Louisiana. Det antas å komme fra «bayuk», som betyr «bekk» eller «lita elv» på indianerspråket choctaw.

Bayou-området er nært knytta til cajun- og kreol-kulturen langs kysten av Mexicogolfen. I mange av bayouene foregår det fiske etter kreps og reker.  Houston i Texas har tilnavnet Bayou City.

Creedence Clearwater Revival ga i 1969 ut sangen «Born on The Bayou» på sitt andre album *[[Bayou Country]]*.

## Referanser
Hjelme kirke

**Hjelme kirke** er en arbeidskirke bygd i naustform fra 1971 i Øygarden kommune, Vestland fylke.

Byggverket er i betong og har 300 sitteplasser.

## Se også
*Hjelme gamle kirke

## Referanser

## Eksterne lenker
* Hjelme menighet
* 
*
Jeu de paume

***Jeu de paume*** (fransk for «håndflatespill») er en tusen år gammel fransk forløper for tennis, spilt uten racket, derav navnet - *jeu* er fransk for «spill», mens *paume* (engelsk *palm*) betyr «håndflate». På engelsk kalles det også *real tennis*, men *real* ble først tilføyd mot slutten av 1800-tallet for å skille det fra den nymotens *lawn tennis* - «gressplen-tennis» som er det vi mener med «tennis» i dag.

## Historie
*Jeu de paume* skriver seg tilbake fra 1000-tallet, da franske munker konkurrerte i en tidlig form av leken, der de brukte hendene til å kaste stoffposer stoppet med hår eller kork. Etter hvert begynte unge adelsmenn som var utdannet i kloster, å ta med seg leken tilbake til slott og byområder. Henrik VIII av England var kjent som en ivrig *jeu de paume*-spiller, og det kan forklare at *jeu de paume* i dag kalles *court tennis* i USA, *royal tennis* i Australia og *courte-paume* i Frankrike.

Det var under en slik *real tennis-match* at prins Edward av England møtte Sophie Rhys-Jones som han giftet seg med i 1999.

## Moderne ''jeu de paume''
En liten gummiball spilles over et nett med en kort racket, og poengberegningen er omtrent som i tennis. Det kan spilles av to eller fire spillere. *[[Jeu de paume under Sommer-OL 1908|Jeu de paume]]* var med som olympisk øvelse i OL 1908 i London.

## Referanser
Anders Foss

**Anders Foss** er navnet til flere personer:

* Anders Foss (biskop), den lutherske biskop av Bjørgvin bispedømme 1583-1607
* Anders Foss (vannski), norsk vannskiutøver (1976-)
Emigrantkirka på Sletta

**Emigrantkirka på Sletta** ble opprinnelig bygget av norske emigranter i Brampton, Nord-Dakota i USA på begynnelsen av 1900-tallet. I 1996 ble kirka gitt i gave til Vestnorsk Utvandringssenter, og flyttet på dugnad til Sletta i Radøy (fra 2020 Alver kommune ) i Vestland fylke, der det fra før lå en kirkegård. Mannen bak flyttingen og planleggingen av den var lektor Asbjørn Ystebø.

## Se også

* Vestnorsk utvandringssenter

## Eksterne lenker
* 
* Bilder av kirken
* Vestnorsk Utvandringssenter
* Emigrantkirka hos DIS-Norge
Urdarbrønnen

**Urdarbrønnen** («skjebnesbrønnen»), også kalt **Urdarbrunn** og **Urds brønn**, er en brønn i norrøn mytologi som ligger ved verdenstreet Yggdrasils fot, nær gudenes tingplass. Den er en visdomskilde, og Urds boplass. De tre herskernornene Urd, Verdande og Skuld holder til ved brønnen, der de spinner skjebnetråder for mennesker og æser.
Kirsebærflue

**Kirsebærflue** (*Rhagoletis cerasi* (Linnaeus 1758) ) tilhører familiegruppen  båndfluer (Tephritidae). 

## Utseende
Kirsebærfluen er ca. fem&nbsp;millimeter lang. 

## Levevis
Larvene til kirsebærfluen utvikler seg enten i kirsebær eller kaprifol-bær, og gjør bærene uselgelige (markspiste). Det finnes to såkalte vertsraser, en som går på kirsebær og en på kaprifol. De fleste funn i Norge så langt har vist seg å være av kaprifolrasen, og fluen er derfor ikke et alvorlig skadedyr i Norge. 

Fluer  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres. 

## Skadedyr
I Norge er ikke kirsebærfluen regnet som et alvorlig skadedyr, de norske fluene lever mest på kaprifol og ikke så ofte på kirsebær. Andre steder finnes fluen på kirsebær, og er da et alvorlig skadedyr, ettersom den gjør at bærene blir markspist.

## Systematisk inndeling

* Tovinger (Diptera)
** Underorden **[[Fluer]]** (Brachycera) 
*** Gruppe **[[Høyere fluer]]** (Cyclorrhapha)
**** Gruppe **[[Schizophora]]**
***** familie **[[Båndfluer]]** (Tephritidae)
****** slekten *Rhagoletis*
******* **Kirsebærflue – ''Rhagoletis cerasi'' (Linnaeus 1758) **

## Eksterne lenker
* 
* Norsk Entomologisk forening – for deg som vil lære mer om insekter.
Hordabø kirke

**Hordabø kirke** (Hordabø kyrkje), tidligere **Bø kirke** er en langkirke fra 1875 i Bøvågen, Alver kommune, Vestland fylke. Kirka ligger på nordspissen av Radøy. Den er en del av Den norske kirke og hører til Nordhordland prosti i Bjørgvin bispedømme. Byggverket er i tre og har 400 plasser. I 1925 skiftet kirken navn fra Bø til Hordabø.

Det har vært kirke på stedet siden middelalderen, og Bø kirke er nevnt i Bergens Kalvskinn fra ca. 1350. Den første kirken man kjenner til var trolig en stavkirke, men man vet verken når denne har blitt oppført og når den har blitt revet igjen. Når kirken igjen omtales i 1686 er det som en kirke i tømmer og med tårn.

Som så mange andre kirker ble Hordabø solgt på 1720-tallet, kjøperen var sogneprest Hans Withe. I privat eie forfalt kirken grunnet manglende vedlikehold, og da kirken endelig ble kjøpt tilbake til sognet i 1871 fant man det lite hensiktsmessig å restaurere den. I stedet ble det bygget ny og større kirke som stod innviet 5. august 1875. Det var byggmester Jon Jonsen Alvær som oppførte kirken etter tegninger av arkitekt Jacob Wilhelm Nordan. Kirken gjennomgikk omfattende restaureringsarbeider i 1949.

## Referanser


## Eksterne lenker
* 
* 
* Radøy menighet
* Hordabø kirke hos DIS-Norge
*
Eredivisie 2005–2006

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Historical statistics  eredivisie.nl
* Resultater uk.soccerway.com
Eredivisie 1993–1994

Nederlandsk **[[Eredivisie]] for sesongen 1993/1994** besto av 18 lag. Ajax vant serien.

## Tabell

*K=kamper spilt, V= vunnet, U= uavgjort, T= tap, MF= mål for, MM= mål mot, MD= målforskjell, P = Poeng*

1 Vinner av KNVB Cup. 
2 RKC vant play-offen og fikk bli i Eredivisieg. VVV tapte sin og rykket ned. 
3 Klubber som deltok i Intertoto Cup 1994.

### Play-off
I play-off runden deltar åtte lag (seks fra Eerste Divisie og to fra Eredivisie), delt i to grupper. Gruppevinnerne rykker opp til (eller blir i) Eredivisie.

**Gruppe 1**

**Gruppe 2**

## Eksterne lenker
* Historical statistics  eredivisie.nl
* Resultater, hos rsssf
Appelsinflue

**Appelsinflue** (*Ceratitis capitata* Wiedemann, 1824) tilhører familiegruppen  båndfluer (Tephritidae). Den er kjent som *Mediterranean fruit fly* i engelsktalende land. 

## Utseende
Appelsinfluen er ca. fire til seks&nbsp;millimeter lang. 

## Levevis
Larvene til appelsinfluen utvikler seg i en rekke forskjellige fruktslag, særlig sitrusfrukter, men også fiken, kaffe, papaya og mango. 

Fluer  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres. 

## Skadedyr
I Norge er ikke appelsinfluen regnet som et alvorlig skadedyr av naturlige årsaker. Men den er et fryktet skadedyr i litt varmere klima.

## Systematisk inndeling

* Tovinger (Diptera)
** Underorden **[[Fluer]]** (Brachycera) 
*** Gruppe **[[Høyere fluer]]** (Cyclorrhapha)
**** Gruppe **[[Schizophora]]**
***** familie **[[Båndfluer]]** (Tephritidae)
****** slekten *Ceratitis*
******* **Appelsinflue – ''Ceratitis capitata'' Wiedemann, 1824**

## Eksterne lenker
* 
* Norsk Entomologisk forening – for deg som vil lære mer om insekter.
Paradis

**Paradis** er et persisk ord som oftest blir oppfattet og identifisert med Edens hage eller Himmelen. Ordets opprinnelig mening er en «avlukket hage» eller «kongelig jaktområde». Begrepet kom inn i jødisk (og sluttligen også kristen) trosforestillinger som en gresk oversettelse for Edens hage i *[[Septuaginta]]*. Det er stundom også identifisert med «Abrahams skjød», oppholdsstedet for de rettskafne døde som venter på Dommedag. I *[[Evangeliet etter Lukas]]* forteller Jesus en angrende kriminell som er korsfestet ved siden av ham og de vil bli sammen når jorden er blitt gjenopprettet som paradis: «Sannelig, jeg sier deg: I dag skal du være med meg i paradis.»

## Etymologi
Ordet «paradis» har gått inn i norsk og engelsk fra det tilsvarende franske ordet, arvet fra latinske «paradisus», som igjen kommer fra greske παραδεισος («kongelig hage»). Det greske ordet kommer igjen fra det avestiske ordet «pairidaêza-» (et østlig og historisk gammeliransk språk) = «stengt inngjerding», som er en sammensetning av «pairi-» (= «rundt») (beslektet med greske περί *peri-*) og «-diz» (= «å skape, gjøre»), beslektet med den engelske «dough» = deig.

Et tilknyttet ord er det sanskritiske ordet «paradēsha» = «fremmed land» eller «høyeste land» fra sanskrit «para» = «bortenfor» (gresk περα *perā*) og «dēsha» = «land, område».

Ordet gikk også inn i semittiske språk: akkadisk *pardesu*, arabisk *firdaws* (فردوس), arameisk *pardaysa* (ܦܪܕܝܣܐ), og hebraisk *pardes*.

## Paradisiske hager
Kilder så tidlige som den antikke greske forfatteren og historikeren Xenofon i hans *[[Anabasis]]* rapporterte om den berømte persiske «paradisiske» hagen. I Akamenide-dynastiets Persia, muligens tidligere (i Mesopotamia?), ble begrepet ikke gitt til «landskapshager», men spesielt til kongelige jaktområder, faktisk en tidlig form for naturreservat, og paradiset blir således omtalt som et evig jaktområde, ikke bare for relativt primitive kulturer (eksempelvis indianere i Amerika), men også i mer avanserte, hovedsakelig jordbrukssivilisasjoner som eksempelvis det egyptiske *[[Aaru]]* eller det antikke greske *[[Elysion]]*.

## Referanser


## Se også
*Elysion
*Goloka
*Himmelen
*Den tredje himmel
*Jannah, muslimsk konsept for paradis
*Nirvana
*Edens hage
*Det tapte paradis, et episk dikt av John Milton
*Utopia
*Valhall

## Eksterne lenker
* Fra Angelico's Last Judgement
* Etymology OnLine
* Kashmir paradise
* Aquinas on Paradise, med både engelsk som latinsk tekst
Ådland kirke

**Ådland kirke** (Ådland kyrkje) eller **Samnanger kirke** er en kirke fra 1851 i Samnanger kommune i Vestland fylke. Den er også kjent som Ådland kyrkje. Det er kirkegård rundt kirken.

Byggverket er i tømmer og har ca. 300 plasser. Bygget har basilikapreg der sideskipene har avkuttede hjørner som også gir bygget et åttekantet grunnplan. Dette ble trolig gjort for å slippe å skjøte tømmerstokkene på lengden. Den forrige kirken ble oppført i 1652 (trolig til erstatning for en stavkirke) og var også i tømmer. Kirken ble utformen av presten Andreas Grønning som ikke var faglært arkitekt. Bygget har preg av nygotiske detaljer.

Presten i Samnanger nevnes i Bergens kalvskinn. Lidén antar det var en stavkirke på stedet i middelalderen. I nåværende kirke finnes det glassruter merket med årstallet 1614 noe som kan tyde på at stavkirken da fikk vinduer. Kirken har et  antemensale og et krusifiks fra middelalderen. Kirken fra 1652 ble oppført av tømmer som bygdefolket skaffet, til andre utgifter ga prestene tilskudd. Byggets største lengde var 29 alen, der koret med 11 alen var litt smalere enn skipet som var 13 alen bredt.

Nåværende bygning fikk sakristi som tilbygg til koret i 1909. Tømmeret hviler på en lav mur av gråstein. Over sideskipenes gesimshøyde er konstruksjonen av reisverk. Midtskipets vegger bæres av seks pilarer. Midtskipets tak er av sperrer med hanebjelker, under dette er en tønnehvelvet himling av bord. Hovedinngangen er gjennom tårnfoten i vest. Kirkerommet ble ominnredet av arkitekt Ole Landmark til 100-årsjubileet, den fikk da nye benker mens benkedørene ble gjenbrukt. De seks malte vindusglassene (glassmaleri) er datert 1614 og blant de eldste i Norge. En altertavle datert 1743 fra forrige kirke henger i kirken. En rund døpefont i kleberstein utformet av arkitekt Landmark står i kirken. Det første orgelet ble montert i 1919, og kirken fikk nytt orgel i 1983. I kirken henger et trekors fra 1200-tallet.

## Referanser


## Eksterne lenker
* 
* Samnanger menighet
* 
* Samnanger kirke i «Norges kirker»
*
Cumaná

**Cumaná** er en by i det nordøstlige Venezuela. Byen hadde 257&nbsp;821 innbyggere (per 1. januar 2005).

Cumaná er hovedstaden i delstaten Sucre. Havnebyen ligger ved utløpet av elven Manzanare på kysten mot Det karibiske hav.

Europeere bosatte seg på stedet i 1501, men ble etterhvert drevet. Byen ble permanent bosatt i 1520 av spanske oppdagere, og var dermed den første faste europeiske bosetningen i Sør-Amerika. Byen er flere ganger blitt ødelagt av jordskjelv, spesielt i 1766, 1797 og 1929.
Sæbø kirke

**Sæbø kirke** (Sæbø kyrkje) er en langkirke fra 1884 på Sæbø i Alver kommune, Vestland fylke. Kirka er den sørøstre av kirkene på Radøy. Den er en del av Den norske kirke og hører til Nordhordland prosti i Bjørgvin bispedømme.

## Historikk

Den første kirken som lå på Sæbø ble sannsynligvis bygd rundt 1300, noe som gjør Sæbø til et at de første sognenen i Nordhordland med egen kirke. I 1860-årene ble det klart at man trengte en ny kirke på Sæbø, da den gamle kirken ikke tilfredsstilte kravene som ble satt i lovene. Ved bispevisitasen i 1871 ble det bemerket at kirken var i god stand, men for liten. Prosten ble derfor pålagt å rydde opp i dette. Det ble satt igang en prosess, og i 1882 ble det gjort vedtak om at byggingen av ny kirke skulle starte våren 1883. Arbeidet ble gjort av byggmester Karl Askeland, som også hadde legd tegningene til kirken. Grunnmuren ble bygd som pliktarbeid for folk i bygden. Arbeidet gikk etter planen, og kirken ble vigslet av biskop Fredrik Waldemar Hvoslef 20. mai 1884, en dag som forøvrig var en tirsdag og ikke en søndag som er vanlig for kirkevigsler.

I 1960- og 70-årene ble det gjort store utbedringer på kirken. Man senket blant annet prekestolen og bygde om alterringen. Det ble og bygd bårehus under kirken. Kirken ble så malt til hundreårsjubileet i 1984, og et nytt oppussingsarbeid ble satt igang i 2009.

Materialet fra den gamle kirken ble solgt på auksjon i bygden. Den eldste delen av inventaret var en døpefont i stein fra 1100- eller 1200-tallet. Den står nå på Bergen Museum. 

## Referanser


## Litteratur
* *Sæbø kyrkje 100 år (1884–1984). Historikk-Kort omtale-Helsingar-Jubileumsprogram*, Sæbø sokneråd, 1984
* 
* 

## Eksterne lenker
* 
* 
* 
* Radøy menighet
* Hans-Emil Lidén: Sæbø kirke  i *Norges Kirker* utgitt av NIKU og KA
Tjalve

**Tjalve** var, ifølge norrøn mytologi, Tors tjener. Tor besøkte Tjalves foreldres gård med vogn og bukker. Han drepte bukkene og lagde et måltid til seg selv og vertsfolket. Da Tor etter måltidet vekket bukkene til live igjen, var en av dem halt. Det var Tjalve som hadde brukket et av bena for å få tak i margen. Som straff måtte bondefamilien gi fra seg Tjalve og søsteren hans, Roskva, for å bli Tors tjenere.
Toyota Avensis

**Toyota Avensis** (1997–2018) er en kompaktbil av japanske Toyota,  produsert ved Toyotas fabrikkanlegg i Burnaston i Storbritannia.

## Første generasjon (1997–2003)

Like etter at Toyota hadde avsluttet sin produksjon av Toyota Carina i 1998, lanserte de samme år arvtageren Avensis. Denne bilen var større og hadde merkbart høyere nivå enn Carina. Toyota fortsatte å produsere første generasjon av denne medium-store familiebilen i stasjonsvogn og sedan frem til 2003 da andre generasjon overtok.

## Andre generasjon (2003–2009)

Andre generasjon Avensis ble merkbart større i karosseri. Den ble lansert i 2003. Dette, siden Toyota i Europa planla å avbryte import av Toyota Camry året etter, i 2004, og de ville dermed øke størrelsen på Avensis for å lage en litt større bil, siden Toyota nå ikke hadde noen stor familiebil.
Da andregenerasjons Avensis ble lansert fylte Toyota dette hullet, og bilen fortsatte å selge bra over hele Europa.

Motorene var de samme, men det var flere hester hentet ut av de forskjellige modellene, og de ble også lansert med 2,0 og 2,2 liters dieselmotorer. Den var, med sin VVT-i-teknologi i motoren og sitt lave drivstofforbruk og gunstige miljøutslipp, med på å gjøre Toyota til verdens største bilprodusent i 2008.

## Tredje generasjon (2009–2018)

Tredje generasjon Avensis ble vist på Bilutstillingen i Paris i 2008, og ble offisielt lansert 29. januar 2009 i Norge. Den er noe større enn forrige modell; stasjonsvognen har blitt 4,5&nbsp;cm lengre.

Den er designet og utviklet ved Toyotas designsenter i Sophia Antipolis i Syd-Frankrike, ED2. Den produseres ved Toyotas fabrikk i Derbyshire i Storbritannia, slik som den forrige modellen.

### Syv motorer leveres i Norge

I 2012 ble det gjort små endringer i lysoppsettet foran og bak.  I 2015 var endringene noe større, og man fikk nytt dashboard og en del nye motorer, levert av BMW.

Toyota Avensis Combi (III, Facelift) – Frontansicht, 1. April 2012, Essen.jpg|Endringene i 2012
Toyota Avensis Combi (III, Facelift) – Heckansicht, 1. April 2012, Essen.jpg
2018 Toyota Avensis Business Edition Valvematic facelift Estate 1.8 Front.jpg|Endringene i 2015
2018 Toyota Avensis Business Edition Valvematic facelift Estate 1.8 Rear.jpg


## Referanser
Euskaltzaindia

**Euskaltzaindia** er navnet på det baskiske språkakademiet. Det ble grunnlagt i 1918 av Alfonso XII. Dets oppgave er å beskytte og normalisere det baskiske språket. Akademiets emblem er ei eik, sammen med ordtaket *Ekin eta jarrai* («Begynne og fortsette»). 23 akademikere er ansatt, hvorav 20 har baskisk som morsmål.

Akademiet ble offisielt godkjent av Real Academia i Spania i 1976, ett år etter at Franco-diktaturet tok slutt. I Frankrike ble det akseptert som en enhet i 1995. Euskaltzaindia holder til i Bilbao, men har delegasjoner i Bayonne, San Sebastián og Vitoria.

## Se også
* Baskisk språk
* Baskerland
* Navarra

## Referanser


## Litteratur
* 

## Eksterne lenker
*
Huglo bedehuskapell

**Huglo bedehuskapell** er en langkirke fra 1936 på Huglo i Stord kommune i Vestland fylke.

Byggverket er i tre og har 140 plasser.

## Litteratur
* 

## Eksterne lenker
*
Melonflue

**Melonflue** (*Bactrocera cucurbitae*) tilhører familiegruppen  båndfluer (Tephritidae). 

## Utseende
Melonfluen er ca. fem&nbsp;millimeter lang. 

## Levevis
Larvene til melonfluen lever på meloner og agurker, men kan også angripe blant annet tomater, bønner, epler, papaya og sitrusfrukter.

Fluer tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres. 

## Skadedyr
Melonflue er et alvorlig skadedyr særlig på meloner og agurker.

## Systematisk inndeling

* Tovinger (Diptera)
** Underorden **[[Fluer]]** (Brachycera) 
*** Gruppe **[[Høyere fluer]]** (Cyclorrhapha)
**** Gruppe **[[Schizophora]]**
***** familie **[[Båndfluer]]** (Tephritidae)
****** slekten *Bactrocera*
******* Melonflue – *Bactrocera cucurbitae*

## Eksterne lenker
* 
* www.tolweb.org/ Tephritoidea, in The Tree of Life Web Project,  -www.tolweb.org/Tephritoidea - bilde av melonflue. 
* Norsk Entomologisk forening – for deg som vil lære mer om insekter.
Nysæter kirke

**Nysæter kirke** (Nysæter kyrkje) er en arbeidskirke i Stord kommune i Vestland fylke. Den ble oppført i 1991 og vigslet i januar 1992.

Byggverket er i tegl og har 350 plasser. Det er inspirert av stavkirkearkitektur.

## Referanser


## Litteratur
* Hans-Emil Lidén: Nysæter kirke i «Norges kirker»
* 

## Eksterne lenker
*
Pietà (Michelangelo)

**Pietà** (1498–1499) av Michelangelo er en marmorskulptur i Peterskirken i Roma, den første av et antall verker over det samme temaet av håndverkeren selv. Statuen ble bestilt av den franske kardinalen Jean de Bilheres, som representerte Michelangelo i Roma. Den ble laget for kardinalens begravelsesmonument, men ble i det attende århundre flyttet til det første kapellet til høyre når en kommer inn i basilikaen.

Michelangelo hugget, i løpet av mindre enn to år, en av de mest bemerkelsesverdige skulpturene som noensinne er skapt ut ifra en enslig marmorsten. Hans fortolkning av pietàen er vidt forskjellig fra de som tidligere er skapt av andre håndverkere. Michelangelo bestemte seg for å skape en ung, rolig og himmelsk jomfru Maria istedenfor en sorgfull og eldre kvinne.

Michelangelo, som ofte var arrogant i møte med andre og konstant misfornøyd med seg selv, så på håndverket som om det kom fra indre påvirkning og fra kultur. I motsetning til rivalen Leonardo da Vincis idéer, så Michelangelo på naturen som en fiende som var nødt til å overvinnes. Skikkelsene han laget er kraftfulle og dynamiske; hver på sin plass og utenfor omverdenen. For Michelangelo gikk billedhuggerens arbeide ut på å frigi formene som allerede befant seg i stenen. Han trodde at enhver sten hadde en iboende skulptur, og at det å skulptere simpelthen gikk ut på å hugge vekk alt som ikke hørte statuen til.

Giorgio Vasari forteller at kort etter installasjonen av pietàen, overhørte Michelangelo noen som mente at dette var verket til en annen billedhugger, Cristoforo Solari. Dette førte til at Michelangelo risset inn MICHAELA[N]GELUS BONAROTUS FLORENTIN[US] FACIEBA[T] (Michelangelo Buonarroti, Firenze, lagde den) på skulpturen. Det var det eneste verket han signerte. Han angret senere på sitt utbrudd av stolthet og lovte aldri å signere flere verker med sine hender.

## Se også
* Pietà

## Referanser


## Eksterne lenker
*
Kausland kirke

**Kausland kirke** er en langkirke fra 1881 i Øygarden kommune, Vestland fylke. Den har 385 sitteplasser.

Opprinnelig hørte innbyggerne på vestsiden av Sund kommune til under Sund kirke, og de måtte da gå til fots over fjellet Veten for å komme seg til Klokkarvik på østsiden. Da det i begynnelsen av 1870-årene ble besluttet å bygge ny og større kirke var det noe uenighet om hvor denne skulle plasseres, og det ble foreslått å bygge på Vorland som var mer sentralt i sognet. Det endte opp med et kompromiss der den nye kirken i Sund skulle ha 500 sitterplasser, mens det skulle bygges kapellkirke på Kausland med 250 plasser.

Den hvite trekirken ble oppført av byggmester Askild Aase etter tegninger av arkitekt Conrad Fredrik von der Lippe. Den ble innviet 24. august 1881. Spiret er ifølge tradisjonen fra 1674. Det kommer fra gamle Sund kirke, som ble revet i 1877 for å gi plass til ny kirke. Kirken ble utvidet og ombygd i 1963. Da fikk den omgang rundt hele bygget, og noe av det sentrale inventaret ble fornyet.

## Referanser


## Litteratur
* Hans-Emil Lidén: Kausland kapell
* 
* 

## Eksterne lenker
* 
*
Eikeland kapell

**Eikeland kapell** er en langkirke i Sveio kommune i Vestland fylke. Kapellet ble oppført i 1950–60 og vigslet den 13. november 1960.

Byggverket er i mur og har 100 plasser.

## Referanser


## Litteratur
* Anne Marta Hoff: Eikeland kapell i «Norges kirker»
* 

## Eksterne lenker
* 
* Kyrkja i Sveio
Førde kirke (Sveio)

**Førde kirke** (Førde kyrkje) er en langkirke fra 1938 i Sveio kommune i Vestland fylke. Byggverket er i mur og har 250 plasser.

## Inventar
På alteret har kirken en kopi av Bertel Thorvaldsens kristusstatue fra Vor Frue kirke i København. Orgelet er bygget av Jehmlich Orgelbau, og klokkene er støpt av O. Olsen & Søn.

## Kirkegård
Det er kirkegård ved kirken. Et bårehus tegnet av O. Hovstad er oppført i 1970. Det er dessuten gravlund ved selve tettstedet Førde, ned mot Førdespollen.

## Referanser


## Eksterne lenker
* 
* 
*
Sveio kirke

**Sveio kirke** (Sveio kyrkje) er en langkirke fra 1858 i Sveio kommune i Vestland fylke.

Byggverket er i tre og har 630 plasser.

Andreas Grønning tegnet også Samnanger kirke. Begge kirkene har basilikapreg.

## Inventar
Kirken har en altertavle med en usignert kopi av Adolph Tidemands bilde av Jesu dåp i Trefoldighetskirken i Oslo. Orgelet er bygget av Jehmlich Orgelbau.

## Kirkegård
Kirkegården ved kirken (kalt Sveio sentrum av fellesrådet) ble tatt i bruk i 2013. Den har urnefelt samt en minnelund. Ellers finnes en gravlund vest for Tjernagelvegen og ellers ved Nordskog lenger nord og Bjelland lenger øst. 

## Tidligere kirker
To kirker har stått på det gamle kirkestedet ca. 250 meter vest for dagens kirke. En gammel stavkirke omtalt i 1686 antas å ha blitt oppført i middelalderen. Den ble i 1688 avløst av en tømmerkirke.

## Referanser




## Eksterne lenker
* Sveio kirke i «Norges kirker»
* 
* 
* [Kart over Sveio kirkegård](https://darkiv.no/Allslekt/Feltkart/(Sveio)-Sveio%20sentrum.pdf) (Allslekt)
*Informationen zur Jehmlich Orgel
Valestrand kirke

**Valestrand kirke** (**Valestrand kyrkje**) er en langkirke med vesttårn innviet 15. oktober 1873 i Sveio kommune i Vestland fylke.

Kirken ble oppført i utvendig panelt laft 1872-1873 etter byggmester Ole Vangbergs tegninger til Vikebygd kirke (1872–1926). Valestrandkirken fikk en lavere tårnhette. På grunn av et større folketall ble denne kirken også oppført i større dimensjoner.

Kirken har 300–350 sitteplasser mot opprinnelig 480. Stilmessig er kirken preget av enkel nygotikk og sveitserstil.

## Referanser


## Litteratur
* Valestrand kyrkje i «Norges kirker»
* 

## Eksterne lenker
* 
* Sveio kirkelige fellesråd
*
Onarheim kirke

**Onarheim kirke** er en langkirke fra 1893 på Onarheim i Tysnes kommune i Vestland fylke. 

Byggverket er i tre og har 350 plasser. Kirken ble vigslet 7. juli 1893 av biskop Fredrik Waldemar Hvoslef. Den erstattet en tidligere kirke som kommunen hadde overtatt fra privat eie i 1863, men som var blitt for liten.

## Fotnoter


## Litteratur
* Hans-Emil Lidén og Anne Marta Hoff: Onarheim kirke (i «Norges kirker»)
* 

## Eksterne lenker
* 
* Onarheim kirke hos DIS-Norge
* 
* [Kart over Onarheim kirkegård](https://darkiv.no/Allslekt/Feltkart/(Tysnes)-Onarheim.jpg) (Allslekt)
Reksteren kirke

**Reksteren kirke** er en langkirke fra 1937 på øya Reksteren i Tysnes kommune i Vestland fylke.

Byggverket er i tre og har 250 plasser.

Nord-Reksteren eller Bruntveit kirkegård er 5–600 meter sør for kirken. Lenger sør på øya er Sør-Reksteren eller Stølsbakken gravplass. Hope kirkegård lenger nord er fredet og ute av bruk.

## Referanser


## Litteratur
* Anne Marta Hoff: Reksteren kyrkje (i «Norges kirker»)
* 

## Eksterne lenker
* 
* 
* Tysnes kyrkjelege fellesråd  om kirker og gravplasser i kommunen
Ullensvang kirke

**Ullensvang kirke** (Ullensvang kyrkje) er en langkirke fra 1300 ved Lofthus i Ullensvang kommune, Vestland fylke.

Byggverket er i mur og stein og har 450 plasser.

Kirken er bygd i perioden 1250-1300 og stilen er engelsk gotikk. Arkitekt ved restaurering i 1958 var Arnstein Arneberg.

Kirken står i kirkegårdens nordvestre hjørne. Nordvest for kirken er Ullensvang prestegård.


Ullensvang kyrkje portal Wilse.jpeg|Hovedinngangen fotografert av Wilse
Kirken på Lofthus.jpg|Ullensvang kirke ligger sør for Lofthus sentrum (Foto: Joar Øygard).



## Referanser


## Litteratur
* Anne Marta Hoff og Hans-Emil Lidén: Ullensvang kyrkje i «Norges kirker»
* 

## Eksterne lenker
* 
* 
* DIS Hordaland om Ullensvang kirke
* Kyrkjer i Ullensvang herad 
* [Kart over Ullensvang kirkegård](https://darkiv.no/Allslekt/Feltkart/(Ullensvang)-Ullensvang.pdf) (Allslekt)